
Nr.SC2018-7360/24.04.2018
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

pentru delegarea de gestiune prin concesiune de servicii având ca obiect prestarea de servicii şi activităţi necesare  exploatării şi întreţinerii  cimitirelor umane situate 
pe Calea Buziaşului, Str. Rusu Şirianu şi Calea Sagului din Municipiul Timişoara
Motivul emiterii proiectului de hotărâre
1. Descrierea situaţiei actuale


Consiliul Local al Municipiului Timişoara, prin Hotărârea nr. 291/30.05.2013, a aprobat delegarea de gestiune prin concesiune de servicii având ca obiect prestarea de servicii şi activităţi necesare  exploatării şi întreţinerii  cimitirelor umane situate pe Calea Buziaşului, Str. Rusu Şirianu şi Calea Sagului din Municipiul Timişoara încheindu-se contractele de concesiune cu nr. 224/25.06.2013  pentru cimitirul situat în Calea Buziaşului, cu nr. 225/25.06.2013  pentru cimitirul situat în Calea Şagului şi a contractului de concesiune cu nr. 226/25.06.2013 pentru cimitirul situat în str. Rusu Şirianu, contracte care expiră la data de 15.05.2018, respectiv 19.05.2018.
Având în vedere studiul de oportunitate cu nr. SC 2018-.7360/29.03.2018 al colectivului de coordonare şi supervizare pentru atribuirea contractelor privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii a cimitirelor umane din Municipiul Timişoara situate în Calea Şagului, str. Rusu Şirianu şi Calea Buziaşului, în conformitate cu prevederile Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, a Regulamentului Cadru privind aplicarea Hotărârii nr. 955/2004 privind organizarea şi funcţionarea serviciilor publice de administrare a domeniului public şi privat de interes local si a Legii nr.102/2014 privind cimitirele, crematoriile umane şi serviciile funerare, în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane din Municipiul Timişoara, 


2. Concluzii        

Propunem promovarea Proiectului de hotărâre privind delegarea de gestiune prin concesiune de
servicii având ca obiect prestarea de servicii şi activităţi necesare  exploatării şi întreţinerii  cimitirelor
umane situate pe Calea Buziaşului, Str. Rusu Şirianu şi Calea Sagului din Municipiul Timişoara
şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menţionat.

